
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 142
                                                                 din 30 iulie 2015
        privind repartizarea în regim de închiriere a unor apartamente din blocurile construite prin 
Agenţia Naţională pentru Locuinţe

Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 16070/10.07.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere prevederile Legii nr. 152/1998 privind înfiinţarea Agenţiei Naţionale pentru Locuinţe, republicată, cu modificările şi completările ulterioare;

Având în vedere prevederile Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, aprobate prin Hotărârea Guvernului nr. 962/2001, cu modificările şi completările ulterioare;

Având în vedere prevederile Legii nr. 114/1996, legea locuinţei, republicată, cu modificările şi completările ulterioare; 

Având în vedere adresele S.C. Apă Termic Transport S.A. cu nr. 1043/13.05.2015, nr. 1100/21.05.2015 şi nr. 1479/13.07.2015, înregistrate la Municipiul Sighişoara cu nr. 11436/15.05.2015, nr. 12788/03.06.2015 şi nr. 16250/13.07.2015, cu referire la locuinţele libere, aflate în administrarea acestei societăţi şi care pot fi repartizate în regim de închiriere; 

Având în vedere procesele - verbale ale Comisiei sociale de analiză pentru repartizarea locuinţelor pentru tineri, destinate închirierii, construite prin Agenţia Naţională pentru Locuinţe, din data de 18.06.2015, înregistrat cu nr. 14257/18.06.2015, respectiv din data de 17.07.2015, înregistrat cu nr. 16813/17.07.2015, prin care se repartizează în regim de închiriere, apartamentele din blocurile construite prin Agenţia Naţională pentru Locuinţe, respectiv ap. 12, situat în Municipiul Sighişoara, str. Panseluţelor nr. 15; ap. 11, situat în Municipiul Sighişoara, str. Panseluţelor nr. 23; ap. 2, situat în Municipiul Sighişoara, str. M. Neagu nr. 3, apartamente compuse fiecare din două camere şi dependinţe, respectiv ap. 3, situat în Municipiul Sighişoara, str. M. Neagu nr. 8 şi ap. 6, situat în Municipiul Sighişoara, str. M. Neagu nr. 8, apartamente compuse fiecare din una cameră şi dependinţe;

Având în vedere Raportul de specialitate al Direcţiei Administrarea Patrimoniului, înregistrat cu nr. 16069/10.07.2015, cu propunerea de repartizare în regim de închiriere a apartamentelor menţionate mai sus, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul art. 36 alin. (2) lit. ,,c”, alin. (5) lit. ,,b”, alin. (6) lit. ,, a”  pct. 17 şi alin. (9), art. 45 alin. (3), art. 115 alin. (1) lit. ,,b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

HOTĂRĂŞTE:

Art. 1. Se aprobă repartizarea în regim de închiriere a apartamentului nr. 12, situat în Municipiul Sighişoara, str. Panseluţelor nr. 15, compus din 2 (două) camere şi dependinţe, familiei Ambruş Atila. 

Art. 2. Se aprobă repartizarea în regim de închiriere a apartamentului nr. 11, situat în Municipiul Sighişoara, str. Panseluţelor nr. 23, compus din 2 (două) camere şi dependinţe, familiei Panaite Bumbac Alina. 

Art. 3. Se aprobă repartizarea în regim de închiriere a apartamentului nr. 2, situat în Municipiul Sighişoara, str. M. Neagu nr. 3, compus din 2 (două) camere şi dependinţe, familiei David Ioana. 

Art. 4. Se aprobă repartizarea în regim de închiriere a apartamentului nr. 3, situat în Municipiul Sighişoara, str. M. Neagu nr. 8, compus din una cameră şi dependinţe, domnişoarei  Lazăr Ioana Maria.

Art. 5. Se aprobă repartizarea în regim de închiriere a apartamentului nr. 6, situat în Municipiul Sighişoara, str. M. Neagu nr. 8, compus din una cameră şi dependinţe, domnului Driţă Ştefan.

Art. 6. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, personalul Compartimentului Spaţiu Locativ din cadrul aparatului de specialitate şi S.C. Apă Termic Transport S.A.

Art. 7. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Dan Constantin Enescu
  Contrasemnează/Avizat pentru legalitate

           SECRETAR,



            Anca Bizo  
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  1 ex. Direcţia Administrarea Patrimoniului;
  1 ex. Compartimentul Spaţiu locativ;
  1 ex. S.C. Apă Termic Transport  S.A.

  9 ex.
A.B.

